EkBass/fiwiki-20250220-pages-articles huggingface dataset:
Lehkonen

Lehkonen on suomalainen sukunimi, joka on muun muassa seuraavilla henkilöillä: * Artturi Lehkonen (s. 1995), jääkiekkoilija * H-P Lehkonen (s. 1987), sarjakuvataiteilija * Iina Lehkonen, pesäpalloilija * Iines Lehkonen (s. 1999), jalkapalloilija * Ismo Lehkonen (s. 1962), jääkiekkovalmentaja ja jääkiekkoilija * Timo Lehkonen (s. 1966), jääkiekkomaalivahti
Kiviaho

Kiviaho on suomalainen sukunimi. Kiviaho-nimisiä henkilöitä: * Aleksi Kiviaho (1913–1986), poliitikko (SKDL) ja pienviljelijä * Esko Kiviaho (1931–2017), maahockeypelaaja, jääkiekkoilija ja jalkapalloilija * Henri Kiviaho (s. 1994), jääkiekkoilija * Jessica Kiviaho (s. 1998), jalkapallomaalivahti * Tommy Kiviaho (s. 1971), jääkiekkoilija
Sandvik (täsmennyssivu)

Sandvik voi tarkoittaa seuraavia: ==Henkilöitä== * Henna Sandvik (s. 2003), suomalainen koripalloilija * Henri Sandvik (s. 1987), suomalainen jääkiekkoilija * Jan Sandvik (s. 1969), suomalainen kuulantyöntäjä ja kiekonheittäjä * Kenneth Sandvik (s. 1975), suomalainen voimanostaja * Ossi Sandvik (s. 1953) suomalainen poliitikko * Tore Sandvik (s. 1972), norjalainen suunnistaja * Tore O. Sandvik (s. 1969), norjalainen poliitikko * Viljam Sandvik (s. 2003), suomalainen jääkiekkoilija ==Paikkoja== * Sandvik, taajama Nynäshamnin kunnassa Ruotsissa * Sandvik, taajama Borgholmin kunnassa Ruotsissa * Sandvikenin kunta, kunta Ruotsissa * Sandviken, Sandvikenin kunnan keskustaajama * Sandviken, taajama Södertäljen kunnassa Ruotsissa * Hietalahti (ruots. Sandviken) Helsingissä * Hietalahti (ruots. Sandviken) Vaasassa ==Muita merkityksiä== * Sandvik, yritys.
Kallas

Kallas on muun muassa seuraavien henkilöiden sukunimi: * Aino Kallas (o.s. Krohn, kirjailijanimi Aino Suonio, 1878–1956), suomalainen kirjailija * Kaja Kallas (s. 1977), virolainen Reformipuolueen poliitikko, Viron pääministeri * Kristina Kallas (s. 1976), virolainen poliitikko ja ministeri * Kyllikki Kallas (oik. Meri Kyllikki Lahtela, 1917–1979), suomalainen kirjailija * Madis Kallas (s. 1981), virolainen poliitikko ja ministeri * Oskar Kallas (1868–1946), virolainen diplomaatti, kielentutkija ja filosofi, Aino Kallaksen puoliso * Siim Kallas (s. 1948), virolainen poliitikko * Teet Kallas (s. 1943), virolainen toimittaja ja kirjailija.
Bergström

Bergström voi viitata seuraaviin: ==Sukunimi== *Alexander Bergström (s. 1986), ruotsalainen jääkiekkoilija *Anna-Liisa Bergström (s. 1985), suomalainen tanssija *Anna Bergström-Simonsson (1853–1937), ruotsalainen laulunopettaja ja laulunopetuksen uudistaja *Ari Bergström, suomalainen muusikko, Fröbelin palikoiden taustalaulaja *Arthur Bergström (1876–1932), suomalainen jääkäri ja merikapteeni *David Bergström (1858–1946), ruotsalainen sanomalehtimies, poliitikko ja pääkonsuli *Gunilla Bergström (1942–2021), ruotsalainen lastenkirjailija ja toimittaja *Harry Bergström (1910–1989), suomalainen pianisti, säveltäjä ja kapellimestari *Helena Bergström (s. 1964), ruotsalainen näyttelijä *Henry Bergström (s. 1950), suomalainen jalkapalloilija *Hjalmar Bergström (1907–2000), ruotsalainen hiihtäjä *Kajsa Bergström (s. 1981), ruotsalainen curlingpelaaja *Karl Bergström (1883–1919), suomalainen jääkäri *Lucas Bergström (s. 2002), suomalainen jalkapallomaalivahti *Maalin Bergström, o. s. Buchert (1870–1936), suomalainen luonnonparantaja ja Kirvun luonnonparantolan perustaja ja johtaja *Martha Sandwall-Bergström (1913–2000), ruotsalainen lasten- ja nuortenkirjailija *Matti Bergström (1938–1994), suomalainen muusikko ja säveltäjä *Matti Bergström (1922–2014), suomalainen fysiologi ja aivotutkija *Niklas Bergström (s. 1974), ruotsalainen riistamaaliampuja *Olof Bergström (1919–1984), ruotsalainen näyttelijä *Pirjo Bergström (1939–2011), suomalainen muusikko, säveltäjä, sovittaja, laulaja ja näyttelijä *Rafael Bergström (1898–1938), suomalainen näyttelijä *Reijo Bergström (1941–2019), suomalainen kitaristi *Rolf Bergström, suomalainen laulaja *Sune K. Bergström (1916–2004), ruotsalainen biokemisti, Nobelin fysiikanpalkinnon saaja *Tiina Bergström (1963–2016), suomalainen näyttelijä *Waldemar Bergström (1886–1928), suomalainen pikaluistelija *Walter Bergström (1909-1985), suomalainen moottoripyöräurheilija *Werner Bergström (1883–1948), suomalainen kansanrunoilija ===Entisenä nimenä=== *Anna Le Moine o.s. Bergström, ent. Svärd, (s. 1973), ruotsalainen curlingpelaaja *Arvi Tuomi ent. Bergström, (1893–1951), suomalainen näyttelijä *Emmi Jurkka o.s. Tuomi, ent. Bergström, (1899–1990), suomalainen näyttelijä ja teatterinjohtaja *Oskari Vuorivirta, ent. Bergström (1861–1923), suomalainen kansanedustaja (Suomalainen puolue) *Valter Tuomi ent. Bergström (1896–1963), suomalainen näyttelijä ja teatterinjohtaja ==Muita== * Bergströmin ryhmä, valkoisten länsiarmeijaan kuulunut ryhmä Suomen sisällissodassa * Bergströminlampi, lampi Raumalla Kourujärven kaupunginosassa
Kreuzer

Kreuzer oli nykyisen Saksan eteläosissa sijainneissa valtioissa sekä Itävallassa ja Sveitsissä käytössä ollut rahayksikkö. Ensimmäisenä se otettiin käyttöön Etelä-Tirolissa 1200-luvun lopulla ja myöhemmin 1500-luvulta lähtien eteläsaksalaisissa ruhtinas-, herttua-, ja kuningaskunnissa. Saksan alueella kreuzerista luovuttiin Saksan keisarikunnan yhdistymisen myötä vuonna 1871. Itävalta-Unkarissa se oli käytössä vuoteen 1892 ja Sveitsissä vuoteen 1850 saakka. Luokka:Euroopan rahayksiköt Luokka:Historialliset rahayksiköt
XO

XO tarkoittaa seuraavia: * XO, extra old, konjakin ikämerkintä * XO, Xbox 360, Microsoftin pelikonsoli * . * XO Records, levy-yhtiö * "XO", Beyoncén kappale
Ob (täsmennyssivu)

Ob tarkoittaa seuraavia: * * * Ob, joki Siperiassa * Ob, kaupunki Novosibirskin alueella, Venäjällä * Odense Boldklub, tanskalainen jalkapalloseura * .o.b.-tamponit * Ossewabrandwag, OB, eteläafrikkalainen järjestö.
With the Marines at Tarawa

With the Marines at Tarawa () on 2. maaliskuuta 1944 julkaistu propagandaelokuva Tarawan taistelusta. Elokuva voitti vuoden 1944 Oscar- palkinnon parhaasta lyhytdokumentista.http://movies.nytimes.com/movie/54981/With-the-Marines-at- Tarawa/detailshttp://www.imdb.com/title/tt0037468/ Elokuvassa esitetään aitoa kuvamateriaalia, joka on kuvattu Tarawan taistelussa 20.–23. lokakuuta 1943, jolloin Yhdysvaltain merijalkaväki hyökkäsi Tarawan saarelle ja taisteli keisarillisen Japanin armeijaa vastaan. Filmi on kokonaan värifilmi. Siinä ei ole näyttelijöitä eikä varsinaisia tuottajia, ja se sisältää hyvin paljon taistelua ja raakoja kohtauksia. Presidentti Roosevelt salli filmin näyttämisen elokuvateattereissa, mutta sen raakuuden ja aidon väkivallan takia sitä ei aluksi aiottu näyttää. Filmissä ei ylistetä sotimista, vaan se näyttää ihmisille millaista sota todellisuudessa: raakaa, julmaa ja karmeaa. ==Elokuvan raakuus== With the Marines with Tarawa tunnetaan siitä, että se sisältää hyvin raakaa materiaalia aidoista taistelukohtauksista, tosin alkuperäisessä leikkaamattomassa versiossa näytetään yhä enemmän raaempia ja julmempia kohtauksia jonka seurauksena filmiä leikattiin huomattavasti. http://www.youtube.com/watch?v=H-YoC53XQVU Filmissä näytetään yhdysvaltalaisten pommittavan lentokoneista ja laivoista Tarawan saarta, filmissä mainitaan että yhdysvaltalaiset pommittivat yli 2 miljoonaa kiloa räjähteitä tarawan saarelle. Filmissä näytetään japanilaisten sotilaiden kuolevan merijalkaväen tulitukseen ja autenttista kuvaa kuolleista japanilaisista ja yhdysvaltalaisista sotilaista. Tarawan taistelussa 20.–23. lokakuuta 1943 kuoli noin 1 000 yhdysvaltalaista sotilasta ja yli 4 500 japanilaista sotilasta. Vain 17 japanilaista sotilasta antautui vangiksi, joista vain yksi oli upseeri Kiyoshi Ota. Merijalkaväki myös sai Kiyoshi Otan päiväkirjan talteen jossa on ainoat tunnetut kuvaukset ja näkemykset japanilaisten näkökulmasta Tarawan taistelusta.http://www.youtube.com/watch?v=n0bNZSnsGbg Muut vangitut olivat japanilaisia ja korealaisia pakkotyöläisiä. Tarawan taistelu oli yksi verisimmistä merijalkaväen taisteluista Tyynellämerellä. File:With the Marines at Tarawa.ogv|VAROITUS! Filmi sisältää raakaa materiaalia. File:Tarawa beach HD-SN-99-03001.JPEG|Kuvakaappauksessa filmistä näkyy kuolleita yhdysvaltalaissotilaita. ==Lähteet== ==Aiheesta muualla== *With the Marines at Tarawa katsottavissa/ladattavissa Internet Archivessa (public domain) Luokka:Oscar-palkitut elokuvat Luokka:Yhdysvaltalaiset dokumenttielokuvat Luokka:Toiseen maailmansotaan pohjautuvat elokuvat Luokka:Vuoden 1944 yhdysvaltalaiset elokuvat
Anu Urpalainen

Anu Johanna Urpalainen (o.s. Hynninen, s. 27. syyskuuta 1966 Imatra) on suomalainen kokoomusta edustava poliitikko. Hän oli kansanedustaja Kymen vaalipiiristä vuosina 2012–2015. Urpalainen on ollut neljästi ehdolla eduskuntaan. Vuoden 2003 vaaleissa hän sai 2 296 ääntä, vuoden 2007 vaaleissa 3 332 ääntä ja vuoden 2011 vaaleissa 3 322 ääntä jääden varasijalle. Hän nousi eduskuntaan elinkeinoministeri Jyri Häkämiehen siirryttyä Elinkeinoelämän keskusliiton toimitusjohtajaksi marraskuussa 2012. Urpalainen oli ehdolla myös vuoden 2015 eduskuntavaaleissa, mutta häntä ei valittu jatkokaudelle. Urpalainen on ollut Imatran kaupunginvaltuuston jäsen vuodesta 1997. Vuoden 2012 kunnallisvaaleissa hän oli kokoomuksen ääniharava Imatralla saaden 382 ääntä. Tätä ennen hän toimi nelivuotiskauden Imatran kaupunginhallituksen puheenjohtajana. Hän kuuluu myös Etelä-Karjalan liiton hallitukseen. Urpalainen valmistui ylioppilaaksi Vuoksenniskan lukiosta vuonna 1985 ja kasvatustieteen maisteriksi Joensuun yliopistosta vuonna 1993. Hän on työskennellyt luokanopettajana Joutsenossa vuodesta 1995 lähtien ja toiminut myöhemmin Lappeenrannan Joutsenossa sijaitsevan Martikanpellon koulun rehtorina vuodesta 2007. Urpalainen tunnetaan myös urheiluvaikuttajana, ja hän toimi pitkään pesäpalloseura Imatran Pallo-Veikkojen puheenjohtajana. ==Lähteet== == Aiheesta muualla == * Luokka:Kansanedustajat Luokka:Kansallisen Kokoomuksen poliitikot Luokka:Imatran kaupunginvaltuutetut Luokka:Kymen vaalipiiri Luokka:Suomen koulujen rehtorit Luokka:Vuonna 1966 syntyneet Luokka:Elävät henkilöt
Afrikansaksinokka

Afrikansaksinokka (Rynchops flavirostris). Viitattu 11.2.2021. on saksinokkien sukuun kuuluva rantalintu. == Tuntomerkit == Afrikansaksinokka on 36–42 senttimetriä pitkä. Se on yläpuolelta musta ja alapuolelta valkoinen. Alanokka on ylänokkaa pidempi. == Levinneisyys == Afrikansaksinokkia pesii Saharan eteläpuolisessa Afrikassa. Kannan koko on arvioitu olevan 15000-25000 yksilöä ja laji on luokiteltu elinvoimaiseksi. == Elinympäristö == Afrikansaksinokka vaatii laajoja, tyyniä vesialueita. Afrikansaksinokat pesivät jokien varsilla kuivilla hiekkadyyneillä, joilla on vain vähän kasvillisuutta. Pesimäkauden ulkopuolella afrikansaksinokat järvillä ja laguuneissa, suolapannuilla, marskimailla sekä estuaareilla. == Lisääntyminen == Afrikansaksinokat pesivät kuivina kausina jokien ollessa matalimmillaan. Tämä tapahtuu Länsi- ja Itä- Afrikassa yleensä maalis-kesäkuussa ja päiväntasaajan eteläpuolella heinä- marraskuussa. Afrikansaksinokka pesii pienissä yhdyskunnissa, joissa voi parhaimmillaan pesiä 50 paria. Laji munii 2–3 tai joskus 4 munaa, joita haudotaan noin 21 päivää. == Ravinto == Afrikansaksinokka käyttää ravinnokseen kalaa. == Lähteet == == Aiheesta muualla == * Luokka:Lokit
Kankaanperä

Kankaanperä on suomalainen sukunimi. Kankaanperä-nimisiä henkilöitä: * Ari Kankaanperä (s. 1955), jääkiekkopuolustaja * Markus Kankaanperä (s. 1980), jääkiekkopuolustaja, Ari Kankaanperän poika * Mikko Kankaanperä (s. 1982), jääkiekkohyökkääjä, Ari Kankaanperän poika * Risto Kankaanperä (s. 1958), jääkiekkohyökkääjä, Ari Kankaanperän veli * Samuli Kankaanperä (s. 1992), jääkiekkopuolustaja, Ari Kankaanperän poika.
Juhani Merikallio

Juhani Merikallio (s. 1946 KokkolaHanna Ekola: Napanuora: äidin eväät elämään, s. 79–85. Helsinki: SLEY-kirjat, 1995. ISBN 951-618-127-9.) on suomalainen toimittaja. Hän työskenteli Yleisradiossa yli 30 vuoden ajan. Parhaiten hänet tunnetaan pitkäaikaisena Sävellahja 22000 -ohjelman toimittajana. Hän oli pitkään Ruotsin radion suomenkielisessä toimituksessa ja vieraili aikanaan Suomen televisiossakin uutistoimittajana. Juhani Merikallion vanhemmat erosivat hänen ollessaan kolmevuotias, eikä hän sen jälkeen enää koskaan nähnyt biologista äitiään. Hänet sijoitettiin aluksi isovanhempiensa luokse, kunnes hän sai kuusivuotiaana Pelastakaa Lapset ry:n kautta uuden kodin Kokemäeltä Satakunnasta. Kirjoitettuaan ylioppilaaksi hän aloitti teologian opinnot Helsingin yliopistossa. Valmistuttuaan teologian kandidaatiksi hän työskenteli uskonnon ja psykologian opettajana helsinkiläisissä kouluissa, kunnes hän siirtyi toimittajaksi Yleisradioon vuonna 1976. Vuonna 1986 hänet valittiin Sävellahja 22000 -ohjelman juontajaksi eläkkeelle jääneen Esko Mustosen tilalle. Jäätyään eläkkeelle Yleisradiosta vuonna 2003 Merikallio muutti takaisin kotiseudulleen Kokemäelle. Merikallio on edelleen jatkanut toimittajan työtä tehden muun muassa radio-ohjelmia Iskelmä Satakunnalle. Merikallio on myös aktiivisesti mukana SPR:n toiminnassa. Hän onkin eläkkeellä todennut olevansa kiireisempi kuin koskaan, sillä hän on mukana vapaaehtoistoiminnassa sekä eri yhdistysten ja järjestöjen avustajana.http://juhanimerikallio.puheenvuoro.uusisuomi.fi/ Vuodesta 2007 lähtien Juhani Merikallio on ollut Kokemäen kaupunginvaltuustossa SDP:n edustajana. Hän oli myös eduskuntavaaliehdokkaana vuonna 2011. Yleisradio, Kunnallisvaalit 2012 tulospalvelu Viitattu 9.1..2012. Helsingin Sanomat, Eduskuntavaalit 2011 vaalikone Viitattu 9.11.2012. ==Lähteet== Luokka:Suomalaiset radiotoimittajat Luokka:Suomen Sosialidemokraattisen Puolueen poliitikot Luokka:Kokemäen kaupunginvaltuutetut Luokka:Vuonna 1946 syntyneet Luokka:Elävät henkilöt
Tuokkola

Tuokkola on suomalainen sukunimi, joka on muun muassa seuraavilla henkilöillä: * Aino Tuokkola (s. 1999), salibandyn pelaaja * J. E. Tuokkola (1882–1959), insinööri, katsastusmies ja autoalan järjestövaikuttaja * Mirjam Tuokkola (s. 1997), jousiampuja * Pekka Tuokkola (s. 1983), jääkiekkomaalivahti * Taavi Tuokkola (1922–1985), kirjailija * Tuomas Tuokkola (s. 1976), jääkiekkovalmentaja * Yrjö Tuokkola (1894–1930), jääkäri.
Tuomainen

Tuomainen on suomalainen sukunimi. Tuomainen-nimisiä henkilöitä: * Antti Tuomainen (s. 1971), kirjailija * Arvo Tuomainen (1889–1955), pikaluistelija * Hannu Tuomainen (s. 1960), elokuvaohjaaja, -tuottaja ja -käsikirjoittaja * Ida Tuomainen (1916–1987), norjalainen kveeniaktiivi * Marko Tuomainen (s. 1972), jääkiekkoilija * Miikka Tuomainen (s. 1986), jääkiekkoilija * Raimo Tuomainen (s. 1957), terveyssosiologi * Toivo Tuomainen (1926–2002), elokuvanäyttelijä, muusikko ja kenttäpäällikkö * Tomi-Pekka Tuomainen (s. 1966), kansanterveystieteen ja epidemologian professori.
Jo Frost

Joanne "Jo" Frost (s. 27. kesäkuuta 1971 Lontoo) on brittiläinen lastenhoitaja ja televisiokasvo. Nimellään kulkevassa televisio-ohjelmassa Jo Frost ratkaisee perheen pulmia, jotka kohdistuvat lapsiin Lapsityrannit-ohjelmassa, nykyään ohjelman nimi on alkukielinen Supernanny. Ohjelma on alkanut Britanniassa 2004 ja Yhdysvalloissa 2005.allrovi.com englanniksi, viitattu 9.11.2012 Jo menee perheisiin, jossa lapsilla on pahoja käytösongelmia ja hän ratkoo ongelmat. Sitä ennen hänellä oli 12 vuoden kokemus lastenhoitotyöstä, ja ohjelmaan hän päätyi ilmoituksen perusteella. Ohjelmaa on seurattu lähes 50 maassa.The Independent englanniksi, viitattu 9.11.2012 Frostilla ei ole omia lapsia. ==Lähteet== == Aiheesta muualla == *Kotisivu Luokka:Brittiläiset henkilöt Luokka:Televisioalan henkilöt Luokka:Vuonna 1971 syntyneet Luokka:Elävät henkilöt
Tuhkanen

Tuhkanen on suomalainen sukunimi, joka on muun muassa seuraavilla henkilöillä: * Asko Tuhkanen (1959–2012), pesäpalloilija ja pelinjohtaja * Johan Fredrik Tuhkanen (1862–1944), Kuopiossa asunut maalasrimestari ja harrastelijataiteilija * J. H. Tuhkanen (1851–1932), seminaarinjohtaja ja kirjailija * Juho Petter Tuhkanen (1906–1962), kiteeläinen pontikankeittäjä ja moninkertainen murhamiesPoliisi kertoo 1973 (artikkeli "Juho-setä", s. 83-86) * Maunu Tuhkanen, Jussi Jaatinen (1899–1968), kirjailija * Niko Tuhkanen (s. 1988), jääkiekkoilija * T. G. Tuhkanen (1877–1957), taidemaalari * Timo Tuhkanen (s. 1983), muusikko, runoilija, kääntäjä ja visuaalinen taiteilija * Tuula Tuhkanen (s. 1960), ympäristötieteilijä ja professori. == Lähteet ==
Näsi

Näsi voi tarkoittaa seuraavia: == Paikkoja == * Näsijärvi, järvi Pirkanmaalla Tampereen pohjoispuolella * Näsi, Tampereen I kaupunginosa (nykyään Finlayson) * Näsi, Porvoon kaupunginosa, johon liittyvät: ** Näsinmäen hautausmaa, hautausmaa Porvoon Näsinmäellä ** Näsin kivi, siirtolohkare Porvoon Näsinmäellä == Henkilöitä == * Erkki Näsi (s. 1944), kirjailija * Juha Näsi (1949–2008), liiketaloustieteilijä, professori * Lasse Näsi (1930–2022), keskustalainen poliitikko ja maakuntaneuvos * Matti Näsi (s. 1948), kotieläintieteen professori * Salme Näsi (s. 1948), liiketaloustieteilijä ja professori, Juha Näsin puoliso * Tuomas Näsi (s. 1979), pikajuoksija * Valde Näsi (1903–1993), lehtitoimittaja == Muita merkityksiä == * Näsi (1979–2014), yksi Särkänniemen delfinaarion delfiineistä * 1534 Näsi, asteroidi Luokka:Sukunimet
Keittiökavaljeerit

Keittiökavaljeerit on Yrjö Nortan ohjaama suomalainen komediaelokuva vuodelta 1948. Tatu Pekkarisen käsikirjoituksessa on kaukaisia yhtymäkohtia Aino Pekkarisen vuonna 1929 syntyneeseen näytelmään KeittiörakkauttaTaustaa. Elonet.fi.. ==Juoni== Elokuvan tarinassa on hyödynnetty ajankohtaisia aiheita, kuten vuokrasäännöstely, asuntopula, pääkaupungissa tarvittava asumislupa ja Kolkkulan perheen kissan nimi Sinuhe. Televisiokin on keksitty juonen kulkua edistämään. Maalaistyttö Kerttu lähtee Helsinkiin tienaamaan leipänsä, kun viimeisetkin säästöt piti lähettää Amerikkaan konkurssin tehneelle tädille. Kaupungista Kerttu saa paikan äkkirikastuneen Kolkkulan perheen sisäkkönä. Samaan taloon tulee pian myös toinen maaltamuuttaja Martti, johon talon emäntä iskee silmänsä. Martti puolestaan on ihastunut Kerttuun, kuten on talon nuori isäntä Arvikin. Vanha isäntä taas on ihastunut pulloonsa ja sihteeriinsä.Juoni ja arviot. Elonet.fi. Viitattu 3.6.2013. Varatuomari Juntunen yrittää turhaan tavoittaa Kerttua kertoakseen, että hän on kuolleen Amerikan-tätinsä omaisuuden perijä. Martti ja Arvi eivät tiedä perinnöstä, mutta yrittävät molemmat tehdä vaikutuksen Kerttuun ja kyräilevät toisiaan mustasukkaisina. Tästä alkuasetelmasta käynnistyy tapahtumien ja kommellusten ketju, ja tuhansien dollarien perintöä alkavat tavoitella muutkin. ==Näyttelijät== ==Arviot== Aikalaisarvostelijat eivät lämmenneet elokuvahupailulle, vaikka jotkut nostivatkin esille sen viihteelliset arvot. Eräs arvostelija lähti siitä, ettei elokuva ”pyydäkään olla muuta kuin viatonta ja kevyttä ajanvietettä, jossa on katsojia vahvasti naurattavaa komiikkaa, arkista hyväntuulisuutta sekä karkeita liioitteluja ja kömpelyyksiä, jotka saattavat ajattelevan yleisön hämilleen”. Ankarampaa kritiikkiä sai käsikirjoitus, joka ”ei ollut edes elokuvaamisen arvoista materiaalia”. Yrjö Nortan panos ohjaajana ei juuri saanut huomiota. Toisen arvostelun mukaan elokuvan suurin ongelma oli kerronnan huono rytmi, lähinnä hitaus.Elokuvauutiset . Näyttelijöistä kiitosta keräsi lähinnä Emmi Jurkka, joka tarjosi ”ainoan järkevän luonnekuvan”. == Esitykset == Elokuva esitettiin televisiossa ensimmäisen kerran 19.7.2013Kotimaisia elokuvaharvinaisuuksia. Yle.fi, juttuarkisto. Viitattu 3.6.2013 ==Lähteet== ==Aiheesta muualla== * Luokka:Vuoden 1948 suomalaiset elokuvat Luokka:Suomalaiset mustavalkoelokuvat Luokka:Suomalaiset romanttiset komediat Luokka:Suomalaiset näytelmiin perustuvat elokuvat Luokka:Yrjö Nortan ohjaamat elokuvat
Salva Sevilla

Salvador "Salva" Sevilla López (s. 18. maaliskuuta 1984 Berja, Almería, Andalusia, Espanja) on espanjalainen jalkapalloilija. Hän on pelipaikaltaan hyökkäävä keskikenttäpelaaja. Hän edustaa Espanjan Segunda Divisiónissa pelaavaa Deportivo Alavésia. Hän on edustanut pääsarjatasolla Real Betisiä, Espanyolia ja Mallorcaa. == Seurajoukkueura == Sevilla pelasi kauden 2003–2004 aikana Poli Ejidossa 10 Segunda Divisiónin ottelua. Hän kävi kaudella 2004–2005 lainalla Atlético Madrid C:ssä ja pelasi myös yhden Segunda División B:n ottelun Atlético Madrid B:ssä vuonna 2005. Vuosina 2005–2008 Sevilla edusti Sevilla B:tä, jossa pelasi kahdet nousukarsinnat mukaan lukien 88 ottelua ja teki 11 maalia. Kaudet 2005–2007 seura pelasi Segunda División B:ssä ja kaudeksi 2007–2008 se nousi Segunda Divisióniin. Seuraavat kaksi vuotta hän pelasi Salamancassa tehden 73:ssa Segunda Divisiónin ottelussa 17 maalia. Kaudeksi 2010–2011 Sevilla siirtyi niin ikään Segunda Divisiónissa pelanneeseen Real Betisiin. Ensimmäisellä kaudellaan Betisissä hän teki 33 ottelussa kolme maalia. Betis nousi kauden päätteeksi Primera Divisióniin kaudeksi 2011–2012. Sevilla pelasi ensimmäisen ottelunsa Primera Divisiónissa 27. elokuuta 2011 Granadaa vastaan. Ensimmäisen maalinsa hän teki 18. syyskuuta 2011 Athletic Bilbaon verkkoon ja koko kaudella maaleja syntyi 26 ottelussa kaksi. == Lähteet == * * * Luokka:Espanjalaiset jalkapalloilijat Luokka:Vuonna 1984 syntyneet Luokka:Elävät henkilöt
Troy Donockley

Troy Donockley (s. 30. toukokuuta 1964) on englantilainen säveltäjä ja multi- instrumentalisti, joka tunnetaan parhaiten irlantilaisen säkkipillin () soittajana. Hän on soittanut useiden yhtyeiden keikkamuusikkona. 9. lokakuuta 2013 hänestä tuli Nightwishin jäsen samaan aikaan laulaja Floor Jansenin kanssa.Nightwishin lehdistötiedote 9.10.2013 ==Diskografia== ===Sessio-/keikkamuusikkona=== *The Enid – The Seed and the Sower (1987) *Iona – Iona (1988), The Book of Kells (1992), Beyond These Shores (1993) *Barbara Dickson – Parcel of Rogues (1994), Full Circle (2004) *Kathryn Tickell – Debatable Lands (1999) *Mostly Autumn – The Spirit of Autumn Past (1999), The Last Bright Light (2001), Passengers (2003), Storms Over Still Water (2005), Storms Over London Town (2006), Heart Full Of Sky (2007), Glass Shadows (2008), Go Well Diamond Heart (2010) *Roy Harper – Royal Festival Hall Live – June 10th 2001 (2001) *Mermaid Kiss – Etarlis (2007) *Magenta – Metamorphosis (2008) *Tuomas Holopainen – Music Inspired by the Life and Times of Scrooge (2014) ===Yhtyeen jäsenenä=== *Iona - Journey Into The Morn (1996), Heaven's Bright Sun (1997), Woven Cord (1999), Open Sky (2000), The River Flows (2002), The Circling Hour (2006) *You Slosh - Glorious Racket (1989), Lift Me Up (1991) *The Bad Shepherds - Yan, Tyan, Tethera, Methera! (2009), By Hook or By Crook (2010) ===Nightwishin kanssa=== * (vierailija) * (vierailija) * (vierailija) * - Live DVD * * * ===Maddy Priorin kanssa=== *Flesh and Blood (1997) *Ravenchild (1999) *Ballads and Candles (2000) *Arthur The King (2001) *Lionheart (2003) ===Dave Bainbridgen kanssa=== *When Worlds Collide (2005) *From Silence (2005) *From Silence (DVD) (2005) ===Soolona=== *The Unseen Stream (1998) (remasteroitu 2005) *The Pursuit of Illusion (2003) *The Madness of Crowds (2009) ===Auri-yhtyeessä=== * * ==Lähteet== == Aiheesta muualla == * Luokka:Brittiläiset multi-instrumentalistit Luokka:Nightwishin jäsenet Luokka:Vuonna 1964 syntyneet Luokka:Elävät henkilöt Luokka:Seulonnan keskeiset artikkelit
Sävellahja 22000

Sävellahja 22000 oli Yleisradiossa vuosina 1962–2003 kuultu radio-ohjelma. Sillä kerättiin varoja muun muassa Suomen Punaisen Ristin eri avustuskohteisiin. ==Historia== Sävellahja lähetettiin ensimmäistä kertaa vuonna 1956. Apua kerättiin muun muassa Unkariin maassa tapahtuneen kansannousun jälkeen. Säännöllisesti se aloitettiin vuonna 1962 SPR:n silloisen puheenjohtajan kenraali A. E. Martolan aloitteesta. Ohjelman nimi tuli Sävellahjan postisiirtotilin numerosta.Esko Mustosen muistokirjoitus Helsingin Sanomissa Viitattu 9.11.2012. Sävellahjaa kuultiin sunnuntaisin alun perin radion yleisohjelmassa ja myöhemmin Yle Radio Suomessa sekä Yle Radio 1:ssä. Ohjelman juontajana toimi vuoteen 1986 asti Esko Mustonen. Hänen jäätyään eläkkeelle sitä toimitti Juhani Merikallio. Ohjelman esikuvan mukaan aloitettiin 1960-luvulla myös nuorisolle suunnattu Nuorten sävellahja. Sitä lähetettiin aina Yleisradion kanavauudistukseen vuoteen 1990 saakka. ==Ruotsinkielinen sävellahja== Suomenkielisen Sävellahjan saatua vuoden 1962 mittaan suuren suosion aloitettiin marraskuussa 1962 ruotsinkielinen En gåva i toner. Ohjelma on jatkunut viikoittain miltei keskeytyksettä, ja se kuuluu yhä Yle Radio Vegan ohjelmistoon nimellä Tongåvan. Ohjelma on säätiedotusten ja jumalanpalvelusten jälkeen Vegan vanhin ohjelma. Ruotsinkielisen ohjelman ensimmäisenä toimittajana oli 14 vuoden ajan Anders G. Lindqvist. Nykyinen toimittaja on 2000-vuosikymmenen puolivälissä aloittanut Camilla Andelin. Ruotsinkielistä sävellahjaa tehtiin vuodesta 1967 alkaen myös nuorille suunnattuna nimellä Ungdomens gåva i toner. ==Lähteet== == Aiheesta muualla == * Sävellahjan tunnussävel Yleisradion Elävässä arkistossa Luokka:Suomalaiset radion musiikkiohjelmat Luokka:Hyväntekeväisyys Suomessa Luokka:Ylen historia
Apenniinienpaimenkoira

Apenniinienpaimenkoira (Cane da Pastore dell'Apennino Reggiano) on italialainen koirarotu. == Ulkomuoto == Apenniinienpaimenkoira muistuttaa pienikokoista sutta, koska sitä tiedetään risteytetyn myös susien kanssa - tästä juontavat nimitykset cane lupino ja cane luvin. Se onkin tyypiltään ja piirteiltään hyvin susimainen: sillä on pystyt korvat, kolmionmuotoinen pää ja suipponeva kuono. Rodusta on kaksi karvamuunnosta, lyhyt- ja pitkäkarvainen. Kaikki värit ja väriyhdistelmät sallitaan, mutta yleisimmät ovat harmaa, tuhkanharmaa, fawn, punainen, kuparinvärinen, ruskea, musta, valkoinen ja kaksivärinen. Jopa blue merlejä, brindlejä, oransseja ja norsunluunvärisiä koiria esiintyy. Urosten säkäkorkeus on 52–58 cm ja narttujen 48–54 cm. Paino vaihtelee 20–30 kg välillä.Crepaldi, Antonio. Caratteristiche Fisico - Comportamentali. Cane Lupino del Gigante Associazione di Volontariato, 2012. Haettu 9.11.2012 == Luonne ja käyttäytyminen == Apenniinienpaimenkoira on 2-vuotiaaksi asti sosiaalinen ja leikkisä. Normaalioloissa se on harkitseva ja rauhallinen. Siitä saa kuitenkin koulutettua suojelukoiran, ja omistajan käskystä se ei epäröi toimia nopeasti ja pelottomasti. Se on erittäin oppivainen ja sitä voidaan käyttää lampaiden paimentamiseen tai omaisuuden vartiointiin. Se tulee erittäin hyvin toimeen lasten kanssa, mutta kiintyy yleensä vain yhteen perheenjäseneen kun taas muihin se suhtautuu lähes välinpitämättömästi. Urokset ovat reviiritietoisia. == Alkuperä == Apenniinienpaimenkoira on kotoisin Apenniinien vuoristosta Reggio Emilian läheltä ja on läheistä sukua cane toccatorelle. Toisin kuin voisi luulla, sana gigante sen toisessa italiankielisessä nimessä ei viittaa kokoon (kyse on vain keskikokoisesta koirasta) vaan vuoreen joka sijaitsee lähellä sen kotialuetta. Rotu on erittäin vanha ja sen historia voidaan jäljittää 1000-luvulle asti. Lupino eli sudentyyppinen koira on tunnettu pitkään paikallismuunnoksina eri puolilla Reggio Emilian laaksoja. Näihin muunnoksiin lukeutuivat mm. Ramiseton ventassonsusikoira, Collagnan valbonansusikoira, Gessi Triassicin costa de grassinsusikoira ja Villa Minozzon val d'astansusikoira. Nykyinen rotu polveutuu kaikista neljästä paikallismuunnoksesta. Apenniinienpaimenkoiran tehtävä on ollut toimia paimen- ja vahtikoirana. Maatalouden harjoittamisen käytyä alueella harvinaisemmaksi ja muiden rotujen saavuttua alueelle siitä on tullut uhanalainen: jäljellä arvioidaan olevan enää noin 200 puhdasrotuista yksilöä. Ente Nazionale della Cinofilia Italiana ei tunnusta rotua.Il Cane Lupino del Gigante. Razze Italiane. Haettu 9.11.2012 ==Lähteet== === Viitteet === Luokka:Italialaiset koirarodut Luokka:FCI:n ulkopuoliset rodut Luokka:Paimenkoirat
Midaksen kosketus

Midaksen kosketus on 24. marraskuuta 2012 MTV3-kanavalla alkanut gameshow, jossa kilpailijat pelaavat isokokoisella kostetusnäyttöruudulla. Ohjelmaa esitettiin alun perin lauantaisin, mutta ohjelma siirrettiin 30. joulukuuta esitettäväksi sunnuntaisin. Ohjelman viimeinen jakso esitettiin 20. tammikuuta 2013. Ohjelmaa juonsi Janne Virtanen. Ohjelmassa kahden hengen joukkue yrittää voittaa kosketusnäytöllä pelattavissa peliosuuksissa mahdollisimman monta peliä. Pelit ovat joko tieto- taito tai action-pelejä. Jokainen voitettu peli kartuttaa joukkueen voittopottia, jonka kohtalo selviää minuutin mittaisessa finaalipelissä. Onnistuessaan pelaajat voivat voittaa jopa 10 000 euroa, mutta tappio merkitsee paluuta kotiin tyhjin käsin. Midaksen kosketus on ohjelmaa tuottavan kotimaisen Intervisio -tuotantoyhtiön kehittämä formaatti. Kaikki ohjelmassa nähtävät pelit ja niissä käytettävä tekniikka on kehitetty ohjelmaa varten. == Jaksot == Jakso Kilpailijat Ensiesitys 1\. Jonna Moilanen Saara Teirivaara 24. marraskuuta 2012 2\. Aki Mikkonen Sami Ahmavuo 1. joulukuuta 2012 3\. Rita Kavonius Pia Soinne 8. joulukuuta 2012 4\. Tiia Juulia 15. joulukuuta 2012 5\. Kati Puurtinen Pasi Kukkonen 22. joulukuuta 2012 6\. Christos Kutsumbaris Jani Nylund 29. joulukuuta 2012 7\. Laura Wäre Tuuli Hyvönen 30. joulukuuta 2012 8\. Anna-Sofia Lassila Janne Kytösalmi 6. tammikuuta 2013 9\. Roosa Mikkonen Samppa Lahdenperä 13. tammikuuta 2013 10\. Sanna-Mari Eskola Timo-Jussi Mannila 20. tammikuuta 2013 ==Lähteet== Luokka:2010-luvun suomalaiset kilpailuohjelmat Luokka:MTV3:n televisio-ohjelmat Luokka:Viihdeohjelmat
Burak Yılmaz

Burak Yilmaz (s. 15. heinäkuuta 1985 Antalya, Turkki) on turkkilainen jalkapalloilija. Hän edustaa ranskalaista Lilleä ja on pelipaikaltaan hyökkääjä. == Seurajoukkueura == Helmikuussa 2010 Burak siirtyi pysyvällä siirrolla Trabzonsporiin.Burak Yılmaz geç de olsa imzaladı Ntvmsnbc.com. Viitattu 9.11.2012. Hieman vaisuhkon alun jälkeen hän alkoi löytämään pikku hiljaa maalijyväänsä uudessa seurassaan ja viimeisteli lopulta ensimmäisellä kokonaisella kaudellaan 2010–2011 19 maalia 30 pelaamassaan sarjaottelussa. Joukkueeltakin kausi sujui hyvin, kun se sijoittui lopulta sarjassa toiseksi. Kausi 2011–2012 sujui Burakilta vielä edellistä paremmin hänen voittaessa sarjan maalikuninkuuden 33 maalilla, jotka hän teki 34 ottelussa. Maalimäärä oli myös seuran uusi yhden kauden ennätys ja jätti taakseen näin Fatih Tekken tekemän ennätyksen (31) kaudelta 2004–2005.Burak Yilmaz breaks Trabzonspor's all time goal record! Turkish Football. Viitattu 9.11.2012. 13\. heinäkuuta 2012 hän siirtyi 4+1-vuotisella sopimuksella Galatasarayhin. Hänestä maksettiin 5 miljoonan euron siirtokorvaus.Burak Yılmaz'ın sözleşmesi feshedildi Trabzonspor. Viitattu 9.11.2012. Avauskaudellaan uudessa seurassa hän teki 24 maalia ja voitti jälleen sarjan maalikuninkuuden. Tuolla kaudella hän voitti Turkin-mestaruuden ja kaudella 2014–2015 toisen. Hän pelasi välillä Kiinassakin ja sitten jälleen kotimaassaan Trabzonsporissa ja Beşiktaşissa. Kaudella 2020–2021 hän pelasi Ranskan Ligue 1:ssä Lillen joukkueessa ja voitti mestaruuden. Hän oli 16 maalillaan joukkueensa paras maalintekijä ja koko liigan maalintekijätilastossa jaetulla neljännellä sijalla. == Maajoukkueura == Burak on pelannut Turkin maajoukkueessa 67 ottelua ja tehnyt niissä 29 maalia. Hän on Turkin maajoukkueen kaikkien aikojen toiseksi paras maalintekijä. EM-kilpailuissa 2016 hän pelasi Turkin kaikissa kolmessa ottelussa ja kahdessa niistä täydet minuutit. Hän teki joukkueensa ensimmäisen maalin viimeisessä alkulohko-ottelussa Tšekkiä vastaan. Maaliskuussa 2021 hän teki hattutempun MM-karsintaottelussa Alankomaita vastaan Turkin voittaessa kotiottelunsa maalein 4–2, ja hänestä tuli vanhimpana hattutempun MM- karsinnoissa tehnyt pelaaja. Hän on toiminut vuodesta 2019 maajoukkueen kapteenina. == Lähteet == == Aiheesta muualla == * Burak Yilmazin tilastot National Football Teams -sivustolla Luokka:Turkkilaiset jalkapalloilijat Luokka:Vuonna 1985 syntyneet Luokka:Elävät henkilöt
Island Line

Island Line on noin 13,7 kilometriä pitkä rautatie Wightsaarella Yhdistyneessä kuningaskunnassa. Se on saaren ainoa säännöllisessä matkustajakäytössä oleva rautatielinja. Matkustajaliikenteestä vastaa South Western Railway -yhtiö, joka käyttää linjalla brändinimeä Island Line Trains. Island Line kulkee Ryden kaupungista saaren pohjoisosasta Shankliniin saaren itälaidalle. Ryde Pier Headin rautatieasemalta on lauttayhteys Portsmouthiin. Liikennöinnissä käytettävät junat ovat vanhoja Lontoon metron sähköjunia 1930-luvulta. Junat kulkevat 30 minuutin välein. Lisäksi linjalta on yhteys Isle of Wight Steam Railway -museorautatielle. == Lähteet == ==Aiheesta muualla== * * Luokka:Yhdistyneen kuningaskunnan rataverkko Luokka:Isle of Wight
Peter Rasmussen

Peter Rasmussen (s. 15. lokakuuta 1975 Kööpenhamina, Tanska) on tanskalainen jalkapalloerotuomari. Hän on toiminut kansainvälisenä erotuomarina vuodesta 2006 lähtien. == Aiheesta muualla == * Peter Rasmussenin esittely World Referee -sivustolla Luokka:Tanskalaiset jalkapallotuomarit Luokka:Vuonna 1975 syntyneet Luokka:Elävät henkilöt
José Cañas Ruiz-Herrera

José Alberto Cañas Ruiz-Herrera (s. 27. toukokuuta 1987 Jerez de la Frontera, Cádiz, Andalusia, Espanja) on espanjalainen jalkapalloilija. Hän edustaa serbialaista Belgradin Punaista tähteä ja on pelipaikaltaan puolustava keskikenttäpelaaja. == Seurajoukkueura == Cañas pelasi viimeisen juniorivuotensa Betisissä 2004–2005. Vuosina 2005–2007 hän pelasi Betis C:ssä ja vuosina 2006–2010 Betis B:ssä, jossa hänelle merkittiin 79 Segunda División B:n ottelua ja neljä maalia. Kauden 2008–2009 lopulla Cañas pääsi edustusjoukkueeseen ja pelasi ensimmäisen ottelunsa Primera Divisiónissa 3. toukokuuta 2009 Atlético Madridia vastaan. Betis putosi kauden päätteeksi Segunda Divisióniin. Seuraavalla kaudella Cañas ei pelannut yhtään ottelua edustusjoukkueessa, mutta kaudella 2010–2011 hän pääsi pelaamaan 15 ottelua. Kauden päätteeksi Betis nousi kahden vuoden tauon jälkeen Primera Divisióniin, jossa Cañas pelasi kauden 2011–2012 aikana 22 ottelua. == Lähteet == * * * Luokka:Espanjalaiset jalkapalloilijat Luokka:Vuonna 1987 syntyneet Luokka:Elävät henkilöt
Laranjada

Laranjada on madeiralainen appelsiininmakuinen hiilihapotettu virvoitusjuoma. Laranjadaa valmistaa ja jakelee Pestana Groupin omistama Empesa de Cervejas da Madeira. Ensimmäiset Laranjada-juomat myytiin vuonna 1872, ja kyseessä oli ensimmäinen portugalilainen virvoitusjuoma. Laranjada on 14 vuotta vanhempi kuin alkuperäinen Coca-Cola. ==Lähteet== Luokka:Virvoitusjuomamerkit Luokka:Portugalilaiset juomat
Marko Salo

Marko Salo (8. elokuuta 1964 – 23. maaliskuuta 2005 Helsinki) oli suomalainen oopperalaulaja (tenori) ja yksi suomalaisen musiikkiteatterin uranuurtajista. Salo aloitti opinnot Sibelius-akatemiassa vuonna 1986. Oopperalaulajaksi Salo kouluttautui 1990-luvun alussa opettajinaan muun muassa Matti Tuloisela, Peter Lindroos sekä hänen oma isänsä Jorma Hynninen. Kansallisoopperassa Salo esiintyi erityisesti lapsille suunnatuissa tuotannoissa. Hän esiintyi lisäksi muun muassa Ilmajoen Musiikkijuhlilla sekä Savonlinnan oopperajuhlilla. Salo oli mukana perustamassa kahta suomalaista musiikkiteatteria, Ooppera Skaalaa sekä Musiikkiteatteri Kapsäkkiä. Marko Salo menehtyi aivokalvontulehdukseen 40-vuotiaana maaliskuussa 2005. Hän sairasti AIDS -tautia. ==Lähteet== *Marko Salon muistokirjoitus Helsingin Sanomissa Luokka:Suomalaiset tenorit Luokka:Vuonna 1964 syntyneet Luokka:Vuonna 2005 kuolleet
Tom Harald Hagen

Tom Harald Hagen (s. 1. huhtikuuta 1978 Grue, Norja) on norjalainen jalkapalloerotuomari. Hänestä tuli kansainvälinen erotuomari vuonna 2009. Hagen tuomitsi ensimmäisen ottelunsa Norjan pääsarjassa Tippeligaenissa vuonna 2006. Hän pääsi tuomitsemaan vuoden 2010 Norjan cupin loppuottelua, jossa kohtasivat Strømsgodset IF ja Follo FK. Ensimmäisen ottelunsa Mestarien liigassa Hagen tuomitsi 19. lokakuuta 2011, jossa vastakkain olivat AC Milan ja FK BATE. == Aiheesta muualla == * Tom Harald Hagenin esittely Norges Dommerforening -sivustolla Luokka:Norjalaiset jalkapallotuomarit Luokka:Vuonna 1978 syntyneet Luokka:Elävät henkilöt
Sikasota

Sikasota () oli sota, joka käytiin Kanadaa tuolloin hallinneen Yhdistyneen kuningaskunnan ja Yhdysvaltojen välillä San Juanin saarten hallinnasta Yhdysvaltain luoteiskulmassa Washingtonin osavaltiossa nykyisellä Yhdysvaltain ja Kanadan rajalla. Sodan aiheutti ilmeisesti sika, joka eksyi syömään perunoita naapurin pellolta. Sota kesti 13 vuotta vuodesta 1859 vuoteen 1872. Saarella sijaitsee nykyään kansallispuisto. ==Tausta ja sodan kulku== Sodan taustana oli kiista Yhdysvaltain ja Britannian rajan kulusta San Juanin saarten kohdalla. Saarten asema oli sotilasstrategisesti tärkeä ja saarille oli asettunut asukkaita kummastakin maasta. Vuonna 1849 allekirjoitetussa rajasopimuksessa maiden välinen raja laitettiin kulkemaan pohjoisen 49. leveysasteen mukaan ja sen jälkeen kanaalin läpi. Se, mihin kanaaliin sopimuksessa viitattiin, ei otettu kantaa, mistä rajakiista alkoi. 15\. kesäkuuta 1859 yhdysvaltalainen maanviljelijä Lyman Cutlar huomasi sian penkovan hänen perunapellollaan. Hän ampui perunoita ryöväävän sian sen enempää empimättä. Sian omistaja, Cutlarin irlantilainen naapuri Charles Griffin, kimpaantui eläimen kohtalosta. Kun naapurukset eivät päässeet yksimielisyyteen korvauksesta, Hudson’s Bay Companyn palveluksessa ollut Griffin meni brittiläisten viranomaisten pakeille. He uhkasivat heittää Cutlarin vankilaan, jollei tämä maksaisi siasta vaadittua summaa.Tieteen Kuvalehti Historia 15/2012 s. 76–77 Cutlar pyysi suojelua Yhdysvaltojen armeijalta. 27. heinäkuuta San Juaniin saapui 66 yhdysvaltalaissotilasta. Kummatkin osapuolet kokosivat pikkuhiljaa joukkojaan San Juaniin, mutta yhtään taistelua ei käyty, vaan saaret olivat yhteisen miehityksen alaisuudessa vuoteen 1872 saakka. Amerikkalaisten ja brittien välit lämpenivät melko nopeasti. == Sodan päättyminen ja vaikutukset == Vuonna 1871 Yhdysvallat ja Britannia neuvottelivat keskenään rauhansopimuksen ja pyysivät Saksan keisari Vilhelm I:sta ratkaisemaan rajakiistan. Keisari nimitti kolmihenkisen komitean, joka päätti lokakuussa 1872, että saaret kuuluvat Yhdysvalloille. Sikasota päättyi tähän. Nykyään saaret muodostavat oman piirikuntansa Washingtonin osavaltiossa. ==Lähteet== Luokka:Yhdysvaltain sodat Luokka:Yhdistyneen kuningaskunnan sodat Luokka:1800-luvun sodat Luokka:1859 Luokka:Kansainväliset kriisit
HMS Havelock (1915)

HMS Havelock oli Britannian kuninkaallisen laivaston Abercrombie-luokan monitori ensimmäisessä maailmansodassa. == Taustaa ja valmistus == Bethlehem Steelin Charles M. Schwab tarjosi 3. marraskuuta 1914 amiraliteetin ensimmäiselle merilordille Winston Churchillille käyttöön neljä neljäntoista tuuman 45 pituuskaliiperin BL Mk II kaksoistykkitornia, jotka oli tilattu Kreikan laivaston Salamista varten. Torneja ei kuitenkaan voitu toimittaa brittien kauppasaarron vuoksi saksalaiselle telakalle. Kuninkaallinen laivasto suunnitteli torneja varten monitoriluokan, joka oli suunniteltu nimenomaan rannikkomaalien tulittamiseen.Gardiner, Robert s. 43 Alus tilattiin Belfastista Harland and Wolffilta, missä köli laskettiin 12. joulukuuta 1914. Alus laskettiin vesille 29. huhtikuuta 1915. Yhdysvaltain ollessa edelleen puolueeton alus nimettiin uudelleen 31. toukokuuta palvelukseen otettaessa HMS M2:ksi ja edelleen 19. kesäkuuta HMS General Grantiksi. Lopulta 21. kesäkuuta aluksen nimeksi tuli HMS Havelock.Gardiner, Robert s. 44 == Palvelus == Alus lähti 30. kesäkuuta 1915 Pembrokesta risteilijä HMS Junon hinaamana Mudrosiin, jonne ne saapuivat 22. heinäkuuta. Monitori suojasi ANZAC joukkojen maihinnousua Suvlanlahteen 6.-7. elokuuta. Alus siirtyi 8. elokuuta Suvlanlahteen tykistötueksi ja siihen osui 12. elokuuta neljä rannikkotykistön ampumaa kranaattia, jolloin kolme miestä haavoittui.Buxton 2008 s. 26-29 Tammikuussa 1916 Cape Hellesin evakuoinnin jälkeen alus palasi Britteinsaarille. Toukokuussa alus siirrettiin Lowestoftiin vartiolaivaksi, jonka tehtävänä oli suojata satamaa Saksan keisarikunnan laivaston iskuilta. Alus oli kesäkuussa 1917 kunnostettavana Tynessä, mutta lukuun ottamatta ilmahälytyksiä ja joitakin vääriä hälytyksiä se ei osallistunut sotatoimiin.Gardiner 1985 s. 44 Toukokuussa 1919 alus poistettiin palveluksesta Imminghamissa. Aseistus riisuttiin kesäkuussa 1920 Portsmouthissa. Alus asetettiin myyntiin toukokuussa 1921. Alus makasi ankkurissa Portsmouthissa, kunnes se myytiin romutettavaksi kesäkuussa 1927. == Lähteet == * * * === Viitteet === Luokka:Kuninkaallisen laivaston Abercrombie-luokan monitorit Luokka:Harland and Wolffin valmistamat alukset Luokka:Yhdistyneen kuningaskunnan ensimmäisen maailmansodan monitorit
HD 40307 g

{{Eksoplaneetta | nimi = HD 40307 g | kuva = | kuvateksti = | kuvakoko = | löytäjät = Mikko Tuomi, Guillem Anglada-Escude | löytöpäivä = 28.10.2012 | löytötapa = Säteisnopeus, HARPS | tähden nimi = HD 40307 | etäisyys auringosta = | tähden massa = 0,77 ± 0,05 Auringon massaa | tähden spektriluokka = K2.5 V | tähden metallipitoisuus = −0,31 ± 0,03 | luminositeetti = | tähden ikä = | isoakselin puolikas = | eksentrisyys = | kiertoaika = 197,8 | kiertoaika vuotta = | inklinaatio = | peri pituus = | peri aika = | massa = | massa maa = 7,1 | säde = | säde maa = | tiheys = | lämpötila = | putoamiskiihtyvyys = }} HD 40307 g on tähteä HD 40307 kiertävä eksoplaneetta. Se sijaitsee keskustähtensä elinkelpoisella vyöhykkeellä. Planeetan löysi suomalaisen Mikko Tuomen johtama tutkimusryhmä. == Löytäminen == HD 40307 g:n löysi kansainvälinen tutkimusryhmä, jota johtivat Mikko Tuomi ja Guillem Anglada-Escude. Planeetta löydettiin säteisnopeusmenetelmä avulla ESO:n HARPS-laitetta käyttäen. == Ominaisuudet == HD 40307 g kiertää tähteä HD 40307 Maalarin tähdistössä 42 valovuoden päässä Maasta. Samassa aurinkokunnassa tiedetään olevan ainakin viisi muuta planeettaa. Massaltaan HD 40307 on 7,1 kertaa Maan suuruinen. Sen etäisyys keskustähdestään on 90 miljoonaa kilometriä ja kiertoaika 197,8 Maan vuorokautta. === Elinkelpoisuus === HD 40307 g kiertää keskustähteään etäisyydellä, jolla nestemäisen veden esiintyminen on mahdollista. Lisäksi sillä on samankaltainen yön ja päivän vaihtelu kuin Maalla. Jos HD 40307 on kiviplaneetta, siellä voi esiintyä elämää. == Lähteet == Luokka:Eksoplaneetat Luokka:Supermaat
Dmitri Smolski

Dmitri Bronislavovitš Smolski (, latinal. Dzmitryj Branisłavavič Smolski, , 25. heinäkuuta 1937 Minsk, Valko-Venäjän SNT, Neuvostoliitto – 29. syyskuuta 2017 Minsk, Valko-Venäjä) on valkovenäläinen säveltäjä. Hänen tärkeimpiin teoksiinsa lukeutuu muun muassa oopperaa, 14 sinfoniaa ja konserttoja.Rhiz.eu: Dmitry Smolsky (born in 1937) Hänellä oli Valko-Venäjän kansantaiteilijan arvoPresident.gov.by: President congratulates Dmitry Smolsky on his 70th birthday anniversary. Smolski syntyi Minskissä ja opiskeli Moskovan konservatoriossa sekä Valko-Venäjän valtionkonservatoriossa. Hän opetti itse muun muassa Halina Harelavaa. Hänen musiikkiaan on esitetty kansainvälisesti. Hän oli heavy metalia soittavan kitaristi Victor Smolskin isä. == Lähteet == Luokka:Vuonna 1937 syntyneet Luokka:Vuonna 2017 kuolleet Luokka:Valkovenäläiset säveltäjät Luokka:Oopperasäveltäjät
Louis Ferreira

Louis Ferreira (s. 20. helmikuuta 1967 Terceira, Azorit, Portugali) on portugalilaista syntyperää oleva kanadalainen näyttelijä. Eräs hänen tunnetuimmista rooleistaan on eversti Everett Young televisiosarjassa Stargate Universe. == Lapsuus ja nuoruus == Luís Ferreira syntyi Terceiran saarella, Azoreilla, Portugalissa. Pojan ollessa nuori perhe muutti Kanadaan. Hän varttui North Yorkin alueella Torontossa, Ontariossa. Näyttelijänuransa hän aloitti vuonna 1986 televisioelokuvassa Elinkautinen helvetissä, jossa hänellä on pieni rooli. Ensimmäiset pari vuosikymmentä hän käytti taiteilijanimeä Justin Louis, mutta portugalilaissyntyisen äitinsä kuoltua vuonna 2008 päätti vaihtaa nimensä Louis Ferreiraksi. Nimi on hänen syntymänimensä, paitsi alkuperäisen etunimensä Luís sijaan hän päätti ottaa käyttöön nimen Louis. == Näyttelijäura== Ferreira on esiintynyt yli sadassa roolissa televisiosarjoissa ja elokuvissa. Merkittävämpiä rooleja hän on kuitenkin saanut vasta 2000-luvulla. Vuonna 2004 hänellä oli rooli elokuvassa Kuolleiden aamunkoitto. Sen jälkeen hän esitti 2004–2006 apulaisjohtaja John Pollockia televisiosarjassa Kadonneiden jäljillä. Vuonna 2007 hän esiintyi elokuvissa Shooter ja Saw IV. Viimeisin rooli Ferreiralla on ollut vuonna 2012 julkaistussa televisiosarjassa The L.A. Complex. Hänet on kiinnitetty Oscar Vegan rooliin kanadalaiseen televisiosarjaan Motive, jonka ensimmäinen jakso julkaistiin Kanadassa helmikuussa 2013. Kanadalaisen tuottaja-käsikirjoittaja Daniel Ceronen luoma 13-osainen sarja kertoo naispuolisesta rikosetsivästä, jonka johtama tutkimusryhmä jahtaa sarjamurhaajaa.Motive-sarjan lyhyt esittely The Province.com:issa Viitattu 9.11.2012 Sarjan kuvaukset alkoivat vuoden 2012 jälkipuoliskolla. Ferreira on vieraillut muun muassa televisiosarjoissa 24, Aarteenmetsästäjä, Highlander, NCIS Rikostutkijat, CSI, CSI: Miami, Criminal Minds – FBI-tutkijat ja Star Trek: Voyager. Hän on tehnyt myös useita äänirooleja. Vuonna 2011 hänen ääntään kuultiin Mazdan mainoskampanjassa.Voice work *** tietoa Ferreiran äänirooleista Ferreiran fanklubin sivustolla Viitattu 9.11.2012 Ferreira sai vuonna 2008 parhaan pääosan Gemini-palkinnon roolistaan sarjamurhaajana televisiosarjassa Durham County.Vuoden 2008 Gemini- palkinnot Canada’s Award Databasen sivustolla Viitattu 9.11.2012 Vuonna 2010 hän oli ehdokkaana saman palkinnon saajaksi roolistaan televisiosarjassa Stargate Universe.Vuoden 2010 Gemini-palkintoehdokkaat Canada’s Award Databasen sivustolla Viitattu 9.11.2012 == Lähteet == Luokka:Vuonna 1967 syntyneet Luokka:Kanadalaiset näyttelijät Luokka:Elävät henkilöt
E. T. Mensah

Emmanuel Tettey Mensah (1919 Accra – 19. heinäkuuta 1996) oli ghanalainen trumpetisti, saksofonisti ja lauluntekijä. Hän vaikutti merkittävästi Ghanan musiikin kehitykseen, ja häntä on nimitetty nykyaikaisen highlife-musiikin isäksi. Hän muun muassa johti Tempos-yhtyettä, jonka hitteihin lukeutuvat "Donkey Calypso", "School Girl" ja "Sunday Mirror". Mensah esiintyi vuonna 1957 Ghanan itsenäisyysjuhlallisuuksissa Louis Armstrongin kanssa. John Collins julkaisi hänen elämäkertateoksensa E.T. Mensah: King of Highlifen.AllMusic: E.T. Mensah Mensahilla oli koulutusta apteekin alalla. == Lähteet == Luokka:Ghanalaiset muusikot Luokka:Vuonna 1919 syntyneet Luokka:Vuonna 1996 kuolleet
Sin Son-ho

Sin Son-ho (; s. 5. heinäkuuta 1948) on pohjoiskorealainen diplomaatti. Hänet nimitettiin vuonna 2008 maansa pysyväksi edustajaksi YK:ssa. Hän toimi tehtävässä vuoteen 2014, jolloin hänen tilalle valittiin Ja Song-nam. Sin oli työskennellyt myös muun muassa Afrikan valtioissa. Hän valmistui vuonna 1972 Kim Il-sungin yliopistosta, ja hänellä on vaimo ja kaksi lasta.New permanent representative of Democratic People's Republic of Korea presents credentials == Lähteet == Luokka:Pohjoiskorealaiset diplomaatit Luokka:YK:n suurlähettiläät Luokka:Vuonna 1948 syntyneet Luokka:Elävät henkilöt
Tuula Sarotie

Tuula Sisko Sarotie (s. 5. toukokuuta 1956 Helsinki on entinen Radion sinfoniaorkesterin intendentti ja entinen Fazerin konserttitoimiston johtaja. Koulutukseltaan hän on kauppatieteiden maisteri Turun kauppakorkeakoulusta. Sarotie toimi Turun musiikkijuhlien tuotantosihteerinä 1982–1986 ja Helsingin kaupunginorkesterin apulaisintendenttinä 1986–1987, kunnes siirtyi Fazer Musiikki Oy:n osastopäälliköksi ja 1991 Fazer Konserttitoimisto Oy:n toimitusjohtajaksi. Vuonna 2001 hänet valittiin Radion sinfoniaorkesterin intendentiksi. Sarotie jäi eläkkeelle Yleisradiosta syyskuussa 2024 ja sai joulukuussa 2024 elämäntyöstään Muusikkojen liiton tunnustuspalkinnon. Palkintoperusteluissa häntä kiitettiin luomastaan avointa keskustelua suosivasta työkulttuurista ja pyrkimyksestään aina taata orkesterille parhaat edellytykset onnistua. Sarotien tavan ottaa muusikot merkittävästi mukaan orkesterin päätöksentekoon uskotaan jatkuvan RSO:ssa myös hänen jälkeensä. ==Lähteet== Luokka:Suomalaiset musiikkivaikuttajat Luokka:Vuonna 1956 syntyneet Luokka:Elävät henkilöt Luokka:Ylen henkilöstö
Tonttujen jouluyö

Tonttujen jouluyö on ruotsalainen lasten joululaulu, jonka alkuperäinen nimi on "Tomtarnas Julnatt". Äänitearkisto: Tonttujen jouluyö Laulu tunnetaan Ruotsissa myös nimillä "Midnatt råder" ja "Tipp tapp". Laulun on säveltänyt Vilhelm Sefve-Svensson ja sanoittanut Alfred Smedberg. Suomenkielisten sanojen tekijää ei tiedetä. Laulu julkaistiin alun perin Ruotsissa vuonna 1898 Jultomten-lastenlehdessä. Suomessa laulun ovat levyttäneet muiden muassa Kipparikvartetti, Tapio Rautavaara, trio Vieno Kekkonen, Laila Kinnunen ja Brita Koivunen, Polyteknikkojen kuoro sekä Ylioppilaskunnan Laulajat. ==Lähteet== ==Aiheesta muualla== *kappaleen sanat Luokka:Ruotsalaiset joululaulut Luokka:Suomenkieliset joululaulut Luokka:1898